ખબર જ છે-ભાવેશ ભટ્ટ | મોરપીંછ
ખબર જ છે-ભાવેશ ભટ્ટ
મળવાની છે ચોમેરથી નફરત ખબર જ છે
શ્વાસોય મળે છે મને ઉદ્ધત, ખબર જ છે
અફસોસ નથી, થાય જો અપમાન અહિંયા
મારી હતી ત્યાં કેટલી ઈજ્જત ખબર જ છે !
એ રોજ કહે છે કે ‘હું સિદ્ધાંત ન તોડું’
ને રોજ કરાવે છે મરમ્મત, ખબર જ છે !
નાદાન હશે એનાથી અંજાઈ જવાના
આપણને તો અજવાશની આદત ખબર જ છે !
કોઈએ જગત નામે કરેલી છે મજાક આ
આ તો ફક્ત બે ઘડી ગમ્મત, ખબર જ છે !
This entry was posted on October 12, 2015, in કવિતા-સમગ્ર and tagged ગુજરાતી કવિતા. Bookmark the permalink.	Leave a comment
ઘટના-રશીદ મીર →